stanford-oval/wikipedia huggingface dataset:
רבי עקיבא
גדולתו

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
הראה הקב"ה את רבי עקיבא למשה רבינו ותשש כחו - מסכת מנחות, דף כ"ט, עמוד ב'
רבי טרפון אמר עליו: "עקיבא, כל הפורש ממך כפורש מחייו" - תוספתא מקוואות פרק א הלכה ח; מסכת זבחים, דף י"ג, עמוד א'
משמת רבי עקיבא בטלו זרועי תורה ונסתתמו מעיינות החכמה - מסכת סוטה, דף מ"ט, עמוד א'
רבי יהודה הנשיא ואיסי בן יהודה קראו לו "אוצר בלום" - אבות דרבי נתן יח; מסכת גיטין, דף ס"ז, עמוד א'
אמר עליו יונתן בן הרכינס: "אתה הוא עקיבא בן יוסף ששמך הולך מסוף העולם ועד סופו" - מסכת יבמות, דף ט"ז, עמוד א'
רבי דוסא בן הרכינס אמר עליו: "מכירו אני שאדם גיבור בתורה הוא" - תלמוד ירושלמי, מסכת יבמות פרק א הלכה א
"וכל יְקָר ראתה עינו" זה רבי עקיבא - במדבר רבה יט ו, ומפרש האר"י שהשיג מה שלא השיג משה רבינו ע"ה בסיני
על אדם הראשון מסופר שראה את ספר תולדות האדם ו"כיון שהגיע לדורו של רבי עקיבא שמח בתורתו ונתעצב במיתתו, אמר ולי מה יקרו רעיך א-ל" - מסכת סנהדרין, דף ל"ח, עמוד ב'
מאמרותיו

"ואהבת לרעך כמוך, ר' עקיבא אומר: זהו כלל גדול בתורה" - ירושלמי נדרים ט ד
"איזה עשיר?... רבי עקיבא אומר: כל שיש לו אשה נאה במעשים" - מסכת שבת, דף כ"ה, עמוד ב'
"אמר רבי עקיבא: אשריכם ישראל. לפני מי אתם מיטהרין, מי מטהר אתכם? – אביכם שבשמים. - מסכת יומא, פרק ח', משנה ט'
"כל מי שאין מבקר חולים כאילו שופך דמים" - מסכת נדרים, דף מ', עמוד א'
לעולם יהא אדם רגיל לומר: "כל דעביד רחמנא לטב עביד" (בתרגום לעברית: כל מה שה' עושה, לטובה הוא עושה) - מסכת ברכות, דף ס', עמוד ב'
שחוק וקלות ראש, מרגילין לערוה. מסורת, סייג לתורה. מעשרות, סייג לעושר. נדרים, סייג לפרישות. סייג לחכמה, שתיקה. - מסכת אבות, פרק ג', משנה י"ג
חביב אדם שנברא בצלם, חביבין ישראל שנקראו בנים למקום - מסכת אבות, פרק ג', משנה י"ד
חלקו במרד בר כוכבא

ישנה מחלוקת באשר למידת השתתפותו והשפעתו של רבי עקיבא על מרד בר כוכבא.
בתלמוד הירושלמי, בסוגיה "נלכדה ביתר", מופיע מקור יחידאי שבו נזכר רבי עקיבא בקשר למרד בר כוכבא. על פי עדותו של תלמידו המובהק רבי שמעון בן יוחאי במקור זה, רבי עקיבא ראה במנהיג המורדים, שמעון בן כוסבא (בר כוכבא), משיח שעתיד לגאול את ישראל ודרש עליו את הפסוק "דרך כוכב מיעקב" – "דרך כוזבא מיעקב". מיד לאחר דברי רבי שמעון בן יוחאי, מסופר שכשרבי עקיבא היה רואה את "בר כוזבה" (בר כוכבא) היה אומר עליו: "זהו מלך המשיח", ואילו רבי יוחנן בן תורתא, שהיה בין החכמים שהתנגדו למרד במלכות, ענה לו: "עקיבא, יעלו עשבים בלחייך (כלומר, תקבר באדמה ועשבים יצמחו בה) ועדיין בן דוד לא יבא".
הרמב"ם תיאר את רבי עקיבא כ"נושא כליו של בן כוזיבא המלך". לדידו, רבי עקיבא לא היה היחיד שתמך בבר כוכבא וראה בו משיח, אלא רבי עקיבא דימה "הוא וכל חכמי דורו שהוא המלך המשיח, עד שנהרג בעונות. כיון שנהרג, נודע להם שאינו". הרב י"ל מימון שיער כי דברי הרמב"ם שאובים ממקור קדמון עתיק. דוד רוזנטל חידש בשם אביו כי הנוסח התימני של מסכת סנהדרין (כת"י הרב הרצוג) מכיל את דבריו של הרמב"ם: "תנא ר' עקיבה נושא כלים שלבן כוזבא הוה". עם זאת, רוזנטל לא דחה את האפשרות שהמעתיק של כתב יד זה שילב את דברי הרמב"ם אל תוך נוסח הגמרא. הרב ד"ר מרדכי סבתו סבר שיש לקבל את נוסח כתב יד הרב הרצוג כמשקף נוסח מקורי קדום שממנו שאב הרמב"ם את דבריו.
עמדה הפוכה הציג החוקר הרב יצחק אייזיק הלוי, אשר כתב שרבי עקיבא לא נטל כלל חלק פעיל במרד, בהסתמך על דברי הגמרא שרבי עקיבא נהרג בידי הרומאים על כך שהפר את הגזרה שלא לעסוק בתורה, ואילו היה שותף במרד, היו הרומאים מענישים אותו על המרידה עצמה. וביחס לדברי הרמב"ם כתב: "אין חפצנו לדבר על דברי הרמב"ם... שהדבר ידוע כי בעניינים כאלה לא עסקו רבותינו הראשונים, ולא היה זה מעין מלאכתם".
אגדות הקשורות לעושרו

כאמור רבי עקיבא התחיל את חייו כעני מרוד. אולם לאחר מכן התעשר ונקשרו אגדות שונות בעושרו.
מסכת נדרים מונה שש דרכים בהן זכה בעושרו:
כסף שקיבל מכלבא שבוע חמיו לאחר שהתיר את הנדר שנדר להדיר את בתו רחל מהירושה.
באותם זמנים היה מקובל לשים בראש הספינה כעין איל של עץ, לסימן טוב, ובו היו מטמינים ממון רב. רבי עקיבא מצא תיבה כזו, וממנה נתעשר.
פעם נתן כסף לספנים לקנות לו סחורה, והביאו לו תיבה שהתברר שהייתה מלאה כסף.
רבי עקיבא לווה ממון רב מגבירה אחת, שהעמידה כערבים את הקב"ה ואת הים. במועד הפירעון נמנע מרבי עקיבא לשלם את החוב מחולי, והמלווה יצאה לים וביקשה מהקב"ה שיפרע את החוב. תוך כדי כך גלגלו הגלים לידה תיבה של אבנים טובות ומרגליות, וכאשר רבי עקיבא הגיע לשלם את החוב, היא אמרה לו כי הערבים כבר שילמו את החוב, ואף הביאה לו את העודף על החוב.
אשתו של טורנוסרופוס, שנתגיירה ונישאה לרבי עקיבא.
מהשר הרומאי קטיעה בר שלום שהוריש לו מכספו כשהוצא להורג.
מותו

כמו שחלקו של רבי עקיבא במרד בר כוכבא אינו ברור דיו, כך גם נסיבות מותו. אין כל מקורות חיצוניים לחז"ל שעוסקים בכך, והמסורות מספקות מספר הסברים למותו.
כל המסורות (למעט מקור אחד) מסכימות כי השלטון הרומאי גזר עליו מוות בייסורים, וכי נהרג על קידוש השם והיה אחד מעשרת הרוגי מלכות. על פי המסופר בתלמוד, הרומאים עינו אותו במסרקות ברזל, והוא היה מקבל עליו עול מלכות שמים וקרא קריאת שמע, "עד שיצתה (=שיצאה) נשמתו ב"אחד" (=במילה "אחד" המסיימת את הפסוק הפותח את קריאת שמע). שנת מותו המדויקת לא ידועה אך משערים כי מת בין שנת 132 לשנת 136 לספירה. המסורת קובעת את תאריך מותו לט' בתשרי, ערב יום הכיפורים, ג'תתצ"ו (לפי מדרש משלי, סליחות וילקוט שמעוני), או ה' בתשרי (לפי גרסה אחת במגילת תענית ויעקב בן אשר) או י' בתשרי (לפי יוסף חיים מבגדאד).
אולם מסורות שונות[דרושה הבהרה] מספקות סיבות שונות לעונש שנגזר עליו. על פי מסורת אחת, הוא היה הסמכות הרוחנית הבכירה מאחורי מרד בר כוכבא, וייתכן כי גם נסיעותיו המרובות היו בשביל לעשות נפשות למרד ולגייס עבורו כספים בין קהילות יהודיות בגולה, ובשל חלקו המשמעותי במרד נשפט למיתה אכזרית.
מסורת אחרת מספרת שהוא נענש על שלימד תורה ברבים בניגוד לגזירה, ובעקבות זאת, תפסו אותו הרומאים, והוא נכלא. גם בבית הסוהר המשיך ללמד תורה ולהוציא תשובות הלכתיות במסווה. משמשו שם היה רבי יהושע הגרסי. על פי המדרש, מי שגזר את דינו של רבי עקיבא היה טורנוסרופוס.
מסורת נוספת קובעת כי טורנוסרופוס חקר את רבי עקיבא והלה השיב לו בעזות פנים, עד שבכעסו גזר עליו גזר דין מוות: "בחלומי היה לי הלילה שני כלבים, אחד שמו רופוס ואחד שמו רופינא. מיד כעס, אמר לו: לא קראת שם כלביך אלא על שמי ושם אשתי? נתחייבת עכשיו הריגה למלכות".
מדרשים אחרים מספרים כי נגזר עליו למות משמיים, אם בגלל עיסוקו במיסטיקה, או כעונש על יחסו לרבי אליעזר. כך למשל, כשהיה ר' אליעזר על ערש דוויי הגיעו אליו חכמים לבקרו. "אמר להם (ר' אליעזר) 'למה באתם?' אמרו לו: 'ללמוד תורה באנו'. אמר להם: 'ועד עכשיו למה לא באתם?' אמרו לו: 'לא היה לנו פנאי' (כנראה שיקרו לו כדי לא להעציב אותו ולא רצו שיידע שהם נידו אותו, ולכן לא הגיעו). אמר להן: 'תמיה אני אם ימותו מיתת עצמן' (כלומר, כולכם לא תמותו במוות טבעי, אלא תירצחו). אמר לו ר' עקיבא: '(המוות) שלי מהו?' אמר לו: 'שלך קשה משלהן' (תירצח באכזריות)". בדומה, במקום אחר נאמר "אמר לו רבי אליעזר: עקיבא, בשחיטה השבתני - בשחיטה תהא מיתתו".
בתרבות

השיר "רבי עקיבא" נכתב על ידי דליה רביקוביץ', ועוסק באהבתם של רבי עקיבא ואשתו רחל. הולחן על ידי מוני אמריליו, והושמע בפסטיבל הזמר והפזמון 1970, בביצוע רבקה זהר וזכה במקום שני.
על דמותו ומשנתו נכתבו והולחנו מספר שירים. שירים אלו הפכו ל"שירי ספירת העומר" בציבור הדתי והחרדי, וזאת בשל המסורת על פטירת תלמידי רבי עקיבא בימים אלו.
בשיר "אומרים ישנה ארץ" של שאול טשרניחובסקי יש אזכור לר' עקיבא במילים - "עונה לו עקיבא, אומר לו הרבי: כל ישראל קדושים, אתה המכבי"
"אמר רבי עקיבא ואהבת לרעך כמוך - שלי שלך שלך שלך זהו כלל גדול בתורה" - השיר מורכב מאמרתו של רבי עקיבא בתורת כהנים ומפסיקה במסכת אבות המתארת את הנהגת ה"חסיד". השיר מושר בלחן חסידי עממי, המוכר גם כ"רב הלילה".
"אמר רבי עקיבא אשריכם ישראל וכו'" - המשנה המסיימת את מסכת יומא. המשנה מתארת את הקשר המיוחד בין עם ישראל לקדוש ברוך הוא. השיר הפך לאחד משירי ל"ג בעומר.
"הולך בדרכו עקיבא" - שירה של יהודית שיקמן, על סיפור חייו של רבי עקיבא. הלחין חיים בנט.
"ר' עקיבא" - שירו של יום טוב עהרליך, אף הוא על סיפור חייו של רבי עקיבא.
הספר "הפרדס של עקיבא" מאת יוכי ברנדס, מבוסס על דמותו של רבי עקיבא.
הצגה - "סיפור חייו של רבי עקיבא" - תיאטרון רגעי קסם.
קבר רבי עקיבא

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ציון קברו של רבי עקיבא מזוהה לראשונה על ידי עולי רגל[דרוש מקור: מי הראשון?] מהמאה ה-13 כ-1200 שנים אחרי פטירת רבי עקיבא, באתרה של העיירה התלמודית בית מעון, כיום בתחומי טבריה עילית, כיום לצד ציון שמיוחס בטעות להרמח"ל, ציון ששימש בעבר כאות שילוט לקבר רבי עקיבא ונהפך לקבר בפני עצמו.
על הקבר הוקם מבנה המשמש כבית כנסת. לפי דעת חלק מעולי הרגל, גם אחת מנשותיו וכמה מבניו נקברו עימו.
הגאוגרף יהודה זיו מציע לזהות את קברו של רבי עקיבא על ראש חוטם הכרמל באתר שיח מנצור אל-עִקאב. הוא מבסס זאת על מדרש  משלי (ט ב) בו נאמר שרבי עקיבא נקבר במרחק של כמה שעות הליכה מקיסריה במקום שנקרא "טריפולין של קיסרין". זיו מציע לקרוא את השם "טריפולין" כ-טריפילון שמשמעותו שלושה עמודים ומזהה את המקום בשלושת הערוצים שסוגרים את חוטם הכרמל מדרום ויוצרים שלושה עמודי סלע. בנוסף מצביע זיו על אפשרות השתמרות השם עקיבא בשם האתר (מנצור אל-עאקב)
לקריאה נוספת

יצחק הלוי גאסטפריינד (יצחק בן חיים אברהם גסטפרינד), תולדות רבי עקיבא: התנא אלהי, לבוב: דפוס א"נ זיס, תרל"א. (סריקה של הספר באתר הספרייה הלאומית)
הרב ד"ר ישראל קאנוביץ, רבי עקיבא, אוסף שלם של דברי רבי עקיבא בספרות התלמודית והמדרשית, ירושלים, הוצאת מוסד הרב קוק, תשט"ז.
דן גרובר, משיחו של רבי עקיבא, הוצאת 'מעוז צור ישראל', רמת השרון 2004.
שמואל ספראי, רבי עקיבא בן יוסף חייו ומשנתו, מוסד ביאליק, 1970. (הספר בקטלוג ULI)
הרב מאיר להמן, רבי עקיבא, הוצאת נצח.
חיים קוליץ, ראש לחכמים - רבי עקיבא בר כוכבא וקידוש השם במשנת הגאולה, הוצאת ראובן מס, 1980.
בנימין לאו, "שער שלישי: דורו של רבי עקיבא, שער רביעי: רוחות מלחמה וחזון הגאולה", בספרו: חכמים, כרך שני: ימי יבנה עד מרד בר כוכבא, ידיעות ספרים, 2007, עמ' 337–177.
ראובן המר, עקיבא: האיש, האגדה, המורשת, ידיעות ספרים, 2017. (הספר בקטלוג ULI)
נפתלי רוטנברג, תורת האהבה של רבי עקיבא, הוצאת כרמל, 2018.
לואיס פינקלסטיין, Akiba: Scholar, Saint, and Martyr. New York: Covici, Friede, 1936. xxiv+363 pp.
Reprinted Cleveland: World Publishing, 1962; New York: Atheneum, 1970, 1975, 1978, 1981; and Northvale, NJ: Aronson, 1990.
לקריאה נוספת > ספרי קריאה

יוכי ברנדס, הפרדס של עקיבא, כנרת זמורה-ביתן, 2012. (הספר בקטלוג ULI)
לקריאה נוספת > כתבי יד

מדרש רבי עקיבא על התגין, בפרויקט "כתיב" באתר הספרייה הלאומית
מעשה ברבי עקיבא שלימד יתום תפלת קדיש, בפרויקט "כתיב" באתר הספרייה הלאומית
אותיות דר' עקיבא, בפרויקט "כתיב" באתר הספרייה הלאומית
אינדל

| --- | --- |

 סוגה:  דרמת פשע, מתח
 יוצרים:  אינדל קבדה אורי ויסברוד אסף קורמן
 כותבים:  אנדל קבדה אורי ויסברוד
 בימוי:  אסף קורמן
 שחקנים:  יניב אלמנך עדן סבן שי חי אגם רודברג טהוניה רובל דניאל סטיופין
 ארץ מקור:  ישראל
 שפות:  עברית ואמהרית
 מקום התרחשות:  אשדוד 
 מספר עונות:  1
 מספר פרקים:  8
 הפקה
 מפיק:  רענן גרשוני נדב פלטי תמי מוזס-בורוביץ' גיא המאירי איתן אבוט קרן מיכאל עמית גיטלזון
 חברת הפקה:  דורי מדיה אבוט המאירי תקשורת
 עורכים:  אסף קורמן אור לי-טל יפעת תדמור אמיר וינקלר
 צלמים:  דניאל מילר
 מוזיקה:  מיכאל כהן
 אורך פרק:  40 דקות
 שידור
 רשת שידור:  HOT, NEXT TV, סלקום tv
 תקופת שידור מקורית:  18 ביוני 2024 – 8 באוגוסט 2024
 
אינדל היא סדרת דרמת פשע ישראלית, העוסקת בגזענות ובאלימות המשטרתית שחווים יוצאי אתיופיה בישראל. הסדרה נוצרה על ידי אינדל קבדה, אורי ויסברוד ואסף קורמן.
הסדרה, המבוססת על חוויות אישיות שעבר קבדה עצמו, בת 8 פרקים, עלתה לשידור ב-18 ביוני 2024 ב-HOT, אורכו של כל פרק הוא כ-40 דקות.
אירועי הסדרה, מתכתבים עם אירועי מרד כלא שש.
עלילה

חבורה של צעירים אתיופים מרובע ו' באשדוד יוצאת למלחמה בשוטר המקומי שמשליט טרור בשכונה במטרה לשנות את חוקי המשחק מול הממסד.
את החבורה מנהיג אינדל בן ה-20, עבריין מבריק, מניפולטיבי, ללא גבולות שמחליט להקים במקום אוטונומיה בשלטון עצמי.
מה שמתחיל כנקמה אישית בעקבות מותו של יצחק, הופך להזדמנות לשינוי חברתי ולהקמת "ביתא ישראל".
שחקנים ודמויות

החבורה
אינדל קבדה (יניב אלמנך) – מנהיג החבורה, בן 20, עבריין מבריק, מניפולטיבי, ללא גבולות שמחליט להקים במקום אוטונומיה בשלטון עצמי. עבד אצל מוטי העבריין הגדול של השכונה. שונא את אלון.
סלאם (עדן סבן) – אחותו של יצחק ואהבת הילדות של אינדל. לאחר רצח אחיה נהיית יותר אגרסיבית בפעולותיה.
דניאל "גוצ'י" (נתנאל בייך) – חברו הטוב ביותר של אינדל ועבריין כמוהו. בעל פה גדול ופזיזות, עושה לפני שחושב.
דניאל וונדה (יוני מלס) – חבר של אינדל ואחיין של אסתר. להט"ב. בן יחיד החי עם אמו. אביו נטש אותם כי אמו לא הצליחה להרות פעם נוספת. יותר מופנם ושקט משאר החבורה. נרצח בפרק האחרון על ידי שוטרי הימ"מ שהצליחו להשתלט על החבורה.
אנטון (פיליפ שאולוב) – חבר של אינדל ובן הזוג של רחלי ממוצא רוסי. נחמד לאינדל ולחבורה ובעל ידע היסטורי. מאמין בדרך של אינדל. משרת בהנדסה קרבית כחובש.
רחלי (היוט גברה) – בת הזוג של אנטון. חיילת. לא מסכימה עם דרכו של אינדל. שקטה כמו דניאל. עברה בעברה אונס על ידי אלון.
מימי (חני מסלה) – חברה של אינדל, אך לא מסכימה עם דרכו. מעט פחדנית ובעלת היגיון.
ידידיה (אביב מנשה) – חבר של אינדל. מרבה לדבר על זיונים, לצאת עם נשים ולא לפעול מהראש. היה במערכת יחסים עם שיר.
אורן (מגן מיניואב) – חברו הדתי של אינדל. מאמין בהקמת בית"א ישראל.
גדעון (ידידיה אדמסה) – עבריין שעבד אצל מוטי.
יצחק (שקד וורקנך) – החבר הכי טוב של אינדל עוד מילדותו. הצעיר בחבורה. נרצח בפרק הראשון על ידי השוטר אלון אדרי לאחר שניסה לברוח ממעצר.
שוטרים
אלון אדרי (שי חי) – שוטר במשטרת ישראל, פועל בצורה גזענית ואלימה באופן קיצוני כלפי אינדל וחבורתו. מפעיל מועדון זנות בעיר. מכיר את אינדל עוד כשהיה צעיר. מושחת, אלים, מתעלל וגזען. רצח את יצחק בפרק הראשון, וכנקמה אינדל וגוצ׳י חטפו, התעללו והחזיקו אותו בשבי במבנה הבריכה הנטושה. שוחרר בפרק 7.
אלכס ציביאן (דניאל סטיופין) – שוטר ממוצא רוסי, אמפתי יותר מאלון. מתאהב בדניאל.
יעקב קבדה (אדם קנדה) – אחיו הגדול של אינדל, עזב את השכונה כדי לשרת בשב"כ. הילד ה"מוצלח", אוהב את אינדל ושונא את העובדה שהוא עבריין ומנסה להוריד אותו מזה.
אסתר ברוך (טהוניה רובל) – שוטרת ממוצא אתיופי. דודתו של דניאל. אמפתית כמו אלכס.
גבאי (שמוליק כהן) – מפקד תחנת משטרת אשדוד. שונא את ההתנהלות של אלון.
השר (משה פולקנפליק) – השר לביטחון הפנים.
יאיר (רותם קינן) – יועץ המפכ"לית.
עופר (אלון פדות) – מפקד המחוז.
עמוס (אמנון וולף) – לוחם ימ״מ. רצח את דניאל בפרק האחרון.
אתי שרון (חנה אזולאי-הספרי) – מפכ"לית משטרת ישראל.
דמויות נוספות
דנה ישראלי (אגם רודברג) – עיתונאית רודפת צדק המנסה לסקר את מקרה הרצח של יצחק בתקשורת. מסרה מידע למשטרה אבל בסוף פנתה נגד הקריירה שלה כדי שידעו על רצח דניאל וונדה.
מוטי קונפורטי (רני בלייר) – עבריין גדול שאינדל וצעירים נוספים בשכונה עובדים אצלו. נרצח על ידי אינדל.
שלומי (שלומי ארבע) – עבריין שעובד אצל מוטי.
שיר (ניבר מדר) – בת הזוג של ידידיה. סוחרת סמים.
ערן (אסף קורמן) – העורך של דנה. מנסה להשתיק את דנה בקשר להפצת האלימות המשטרתית כלפי אתיופים.
ג'גנאו קבדה (סולומון מרשה) – אביהם של אינדל ויעקב. שונא את העובדה שבנו עבריין ומסתבך עם המשטרה אך לבסוף תומך בו ומאמין שיצליח להוביל לשינוי בממסד.
פנטנש קבדה (תהילה ישעיהו אדגה) – אימם של אינדל ויעקב. אוהבת את בניה ותומכת באינדל.
אמא של דניאל (טיטי קבדה) – חד הורית ודניאל הוא בנה היחיד. אחותה של אסתר.
קס (מאיר דסה) – הקס של השכונה.
סקירת הסדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 8 | 8 | 18 ביוני 2024 | 8 באוגוסט 2024 |
מדינות לא ידידותיות (רוסיה)

בכחול, רוסיה. באדום מדינות המוגדרות "לא ידידותיות" על ידה.
רשימת המדינות הלא ידידותיות (ברוסית: Список недружественных стран) היא רשימת מדינות שפורסמה על ידי ממשלת רוסיה, אשר הוגדרו על ידה כ"בלתי ידידותיות" לרוסיה. הרשימה פורסמה לראשונה במאי 2021 כאשר רק שתי מדינות נכללו בה - ארצות הברית וצ'כיה. הרשימה הורחבה ל-48 מדינות, לאחר שאותן מדינות הטילו עיצומים על רוסיה בעקבות הפלישה הרוסית לאוקראינה בפברואר 2022. כל 27 המדינות החברות באיחוד האירופי נמצאות ברשימה.
מדינות שנוספו לרשימת המדינות הלא ידידותיות כפופות להגבלות מסוימות הקשורות ליחסיהן עם רוסיה, כולל מגבלות סחר ומטבעות ומגבלות שכירות בנציגויות הדיפלומטיות של המדינות המפורטות ברוסיה.
רשימת המדינות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. עיקר המידע המצוי בפרק זה עדכני ל־20 בפברואר 2025.
צ'כיה וארצות הברית נוספו לרשימה במאי 2021,  בעוד ששאר המדינות ברשימה נוספו במרץ 2022.
אלבניה אלבניה
אנדורה אנדורה
אוסטרליה אוסטרליה
איי בהאמה איי בהאמה
קנדה קנדה
גרנזי גרנזי
איסלנד איסלנד
יפן יפן
קוריאה הדרומית קוריאה הדרומית
ליכטנשטיין ליכטנשטיין
האי מאן האי מאן
מיקרונזיה מיקרונזיה
מונקו מונקו
מונטנגרו מונטנגרו
ניו זילנד ניו זילנד
מקדוניה הצפונית מקדוניה הצפונית
נורווגיה נורווגיה
סן מרינו סן מרינו
סינגפור סינגפור
שווייץ שווייץ
טאיוואן טאיוואן
אוקראינה אוקראינה
הממלכה המאוחדת הממלכה המאוחדת
ארצות הברית ארצות הברית
האיחוד האירופי האיחוד האירופי - כל 27 מדינות האיחוד האירופי
יצירת הרשימה

ביוני 2018 חתם נשיא רוסיה, ולדימיר פוטין, על חוק המסמיך את הממשלה לפעול נגד מדינות "שעוסקות בצעדים לא ידידותיים" נגד רוסיה. אמצעי הנגד המפורטים כללו הגבלות יבוא ויצוא, השעיה או הפסקה של שיתוף פעולה בינלאומי, או הפרטת נכסי מדינה. בהודעה על העברת החקיקה שפורסמה על ידי התקשורת הממלכתית הרוסית ארצות הברית הוזכרה בפירוש ככזו שתושפע מהחוק.
באפריל 2021 הודיעה דוברת משרד החוץ של רוסיה, מריה זכרובה, כי רוסיה תפרסם "רשימת מדינות לא ידידותיות" הכוללת את ארצות הברית. טיוטות מוקדמות של הרשימה הודלפו וכללו עד עשר מדינות, אך הרשימה הסופית שהוציאה רוסיה כללה רק שתיים: ארצות הברית וצ'כיה. בפרסום הרשימה, ממשלת רוסיה הגבילה את שגרירות צ'כיה ברוסיה מלהעסיק לא יותר מ-19 אזרחים רוסים, ואסרה על שגרירות ארצות הברית ברוסיה להעסיק עובדים מקומיים כלשהם.
יחסי רוסיה עם שתי המדינות היו אז בשפל. ארצות הברית ורוסיה גירשו לאחרונה את הדיפלומטים משתי המדינות וארצות הברית הטילה עיצומים על רוסיה כנקמה על מתקפות סייבר רוסיות והתערבותה בבחירות בארצות הברית ב-2016. באופן דומה, הרפובליקה הצ'כית האשימה את קציני המודיעין הרוסים בכך שהם עומדים מאחורי שני פיצוצי מחסני תחמושת בתוך המדינה בשנת 2014.
יצירת הרשימה > הרחבת הרשימה במרץ 2022

בפברואר 2022, רוסיה פתחה בפלישה בקנה מידה מלא נגד אוקראינה השכנה. מדינות רבות ברחבי העולם החלו להטיל עיצומים כלכליים על רוסיה כנקמה על הפלישה במטרה לשתק את הכלכלה הרוסית, בנוסף להחלטתה של מיקרונזיה לנתק את יחסיה הדיפלומטיים עם רוסיה. בתגובה, רוסיה הרחיבה את רשימת המדינות הלא ידידותיות ל-48 מדינות ברחבי העולם שהטילו עיצומים או ניתקו את יחסיהן הדיפלומטיים עם רוסיה.
עיצומים על מדינות ברשימה על ידי רוסיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

הפלישה הרוסית לאוקראינה
הערות שוליים

↑  מוגדרת על ידי ממשלת רוסיה כחלק מהרפובליקה העממית של סין
↑  "Putin signs law on countersanctions against unfriendly states". Russian News Agency TASS. 4 ביוני 2018. {{cite web}}:  (עזרה)
השבעתו השנייה של דונלד טראמפ לנשיאות ארצות הברית

| --- | --- |
סמל הוועדה המארגנת של הקונגרס לאירועי ההשבעהסמל הוועדה המארגנת של הקונגרס לאירועי ההשבעה
דונלד טראמפ לצד ג'יי. די. ואנס לפני ההשבעה
דונלד טראמפ לצד ג'יי. די. ואנס לפני ההשבעה
 מידע כללי
 סוג:  השבעת נשיא ארצות הברית 
 מדינה:  ארצות הברית 
 מיקום:  הרוטונדה של הקפיטול 
 מארגן:  United States Congress Joint Committee on Inaugural Ceremonies 
 תאריך:  20 בינואר 2025 
 
נאום ההשבעה של הנשיא דונלד טראמפ
ההשבעה השנייה של דונלד טראמפ לנשיאות ארצות הברית נערכה ביום שני, 20 בינואר 2025, ברוטנדה של הקפיטול בוושינגטון די. סי..השבעה זו נערכה 8 שנים לאחר השבעתו הראשונה, וציינה את תחילת הקדנציה השנייה של טראמפ כנשיא ה-47; את תחילת הקדנציה הראשונה של ג'יי. די. ואנס כסגן הנשיא ה-50, וזו הפעם השנייה בה נשיא אמריקאי הושבע לתקופת כהונה שנייה לא רצופה, לראשונה מאז ההשבעה השנייה (אנ') של גרובר קליבלנד ב-1893. בשל טמפרטורות נמוכות במיוחד ורוחות חזקות, הטקס נערך בתוך בניין הקפיטול ולא בחזית המערבית שלו כבדרך כלל.
תכנון ובנייה

במאי 2024 מינו הסנאט ובית הנבחרים ועדה משותפת לטקסי פתיחה שתפקח על בניית פלטפורמת ההשבעה ומבנים זמניים אחרים שיהיו הכרחיים לטקסים ולחגיגות.
בניית הפלטפורמת החלה בטקס אבן פינה ב-18 בספטמבר 2024 עם תקיעת המסמר הראשון על ידי הסנאטורית איימי קלובשר.
אבטחה ותפעול

סוכנויות המעורבות בתכנון הטקס כללו את משטרת הקפיטול, משטרת המטרופולין של מחוז קולומביה ומשטרת הפארקים של ארצות הברית. 24 מדינות הציעו סיוע למשמר הלאומי באישור ההצבעה האלקטורלית ובאבטחת טקס ההשבעה.
מהלך אירועי ההשבעה

פרק זה טעון עדכון. אנא תרמו לוויקיפדיה .  עיקר המידע המצוי בפרק זה עדכני ל־20 בפברואר 2025.
סדר האירועים להשבעה פורסם על ידי הוועדה המשותפת לטקסי השבעה ושירות הפארקים הלאומיים, כאשר לוח זמנים מפורט יפורסם קרוב יותר למועד האירוע.
בבוקר יום ההשבעה לפני תחילת הטקסים התקיים טקס דתי פתוח וא-פוליטי בכנסיית סנט ג'ון האפיסקופלית במרכז וושינגטון. לאחר מכן, דונלד ומלניה טראמפ הגיעו לבית הלבן למפגש תה עם הנשיא ג'ו ביידן והגברת הראשונה ג'יל ביידן. לפי המסורת, הנשיא המכהן מלווה את הנשיא הנבחר לבניין הקפיטול.
| האירוע | תמונה |  |  | תיאור אירוע |
| --- | --- | --- | --- | --- |
| טקס ההשבעה הנשיאותית |  | 12:00 | הרוטנדה של הקפיטול | במהלך טקס ההשבעה, הנשיא הנבחר וסגן הנשיא הנבחר יישבעו אמונים לתפקידיהם, ולאחר מכן הנשיא החדש יישא נאום השבעה. |
| טקס חתימת הצווים |  |  | חדר הנשיא בבניין הקפיטול | לאחר טקס ההשבעה, הנשיא צפוי לפרוש לחדר הנשיא בקפיטול, שם נהוג לצלם אותו לתמונה פורמלית ולחתום על מסמכי המעבר וצווים נשיאותיים ראשונים. |
| ארוחת צהריים חגיגית להשבעה |  |  | אולם הפסלים הלאומי (National Statuary Hall) שבקפיטול | לאחר טקס ההשבעה, נערכת ארוחה לכבוד הנשיא וסגן הנשיא, ומשתתפים בה מנהיגי הקונגרס, אורחים רמי דרג, ובכירים נוספים. מדובר במסורת ארוכת שנים המשקפת את כבוד המוסדות הדמוקרטיים של ארצות הברית. |
| בחינת משמר הכבוד (Pass-in-Review) |  |  | מרכז המבקרים של ההקפיטול | לאחר ארוחת הצהריים החגיגית, הנשיא וסגן הנשיא עוברים לטקס המסורתי של בחינת משמר הכבוד. הטקס מתקיים על המדרגות המזרחיות של בניין הקפיטול, ובמהלכו הנשיא סוקר את הכוחות הצבאיים המשתתפים בתהלוכה החגיגית. בין הכוחות הנסקרים נמצאים משמר המפקד העליון (Commander-in-Chief's Guard), תזמורת חיל הנחתים של ארצות הברית המכונה "The President's Own", וכן יחידות צבאיות וטקסיות נוספות המייצגות את זרועות הכוחות המזוינים של ארצות הברית. טקס זה מסמל את כבוד הנשיא כמפקד העליון ואת מחויבות הצבא למדינה ולממשל החדש. |
| המצעד החגיגי |  | 15:00 | קפיטל ואן ארנה | ב-20 בינואר 2025, בעקבות תחזית למזג אוויר קר במיוחד בוושינגטון די.סי., הוחלט להעביר את טקס ההשבעה של הנשיא דונלד טראמפ למקום סגור. ההשבעה התקיימה ברוטונדה של הקפיטול, ולאחריה נערך מצעד ההשבעה המסורתי בתוך ה-Capital One Arena, במקום לאורך שדרת פנסילבניה כמקובל.  ההחלטה להעביר את האירועים למקומות סגורים התקבלה בשל טמפרטורות נמוכות במיוחד, עם צפי לרוחות חזקות ושלג. המהלך נועד להבטיח את ביטחונם ונוחותם של המשתתפים והצופים.  ה-Capital One Arena, הממוקם במרכז וושינגטון די.סי., שימש כאולם המרכזי לאירועים אלו, והכיל כ-20,000 צופים. המעבר למקום סגור אפשר לקיים את הטקסים והמצעד בתנאים נוחים יותר, תוך שמירה על המסורת והפרוטוקול של יום ההשבעה |
לאחר אירועי ההשבעה > טקס החתימה בחדר הסגלגל

לאחר אירועי ההשבעה, חזר הנשיא טראמפ  לבית הלבן לטקס חתימה בחדר הסגלגל, במהלכו חתם על 200 צווים נשיאותיים במעמד חגיגי אל מול שאלות עיתונאים שהופנו אליו. בין הצווים שחתם טראמפ: היה הענקת חנינה לכ-1,500 איש שהיו מעורבים באירועי הקפיטול ב-6 בינואר 2021,הוא הורה על הפסקת תיקים פדרליים נגד "יריבים פוליטיים" של ממשל ביידן.
בתחומי הגנת הגבולות וביטחון המולדת הנשיא טראמפ חתם על צו שהכריז על מצב חירום לאומי בגבול ארצות הברית-מקסיקו, והורה לשלוח כוחות צבא לתמיכה בסוכנויות ההגירה. כמו כן, הנשיא טראמפ חידש את מדיניות "הישאר במקסיקו", המחייבת מבקשי מקלט להמתין במקסיקו עד לדיון בבקשתם, והפסיק את השימוש באפליקציית CBP One, ששימשה לתיאום פגישות בגבול. בנוסף, טראמפ הורה על סיום האזרחות האוטומטית לילדים שנולדו בארצות הברית להורים שאינם אזרחים.
בתחום האנרגיה והאקלים טראמפ חתם על צו המוציא את ארצות הברית מהסכמי פריז, והכריז על מצב חירום אנרגטי במטרה לעודד ייצור דלקים מאובנים. הוא גם ביטל תקנות סביבתיות שהוטלו על ידי ממשל ביידן, במטרה להקל על ייצור נפט וגז.
בתחום המסחר והכלכלה הנשיא הודיע על כוונתו להטיל מכסים בגובה 25% על יבוא מקנדה וממקסיקו החל מ-1 בפברואר, במטרה לעודד ייצור מקומי ולהפחית את האינפלציה. בנוסף, הוא חתם על צו המשהה את האיסור על אפליקציית TikTok למשך 75 ימים, במטרה למצוא רוכש אמריקאי לאפליקציה.
בתחומי מגדר טראמפ ביטל הגנות על זכויות טרנסג'נדרים והורה על סיום תוכניות גיוון, שוויון והכללה (DEI) בממשל הפדרלי. הוא הגדיר מחדש את ההכרה המגדרית לשני מינים בלבד, זכר ונקבה, בהתבסס על אנטומיה בלידה, והורה על הפסקת מימון פדרלי לשירותי מעבר מגדרי.
לאחר אירועי ההשבעה > נשפים

הנשיא דונלד טראמפ והגברת הראשונה מלניה טראמפ השתתפו בשלושה נשפים נשיאותיים רשמיים לכבוד השבעתו: נשף החירות, נשף המפקד העליון ונשף אור הכוכבים.
נשף המפקד העליון (Commander-in-Chief Ball):
הנשף הראשון, המיועד לאנשי שירות צבאי, נערך במרכז הכנסים וולטר אי. וושינגטון. הנשיא והגברת הראשונה נכנסו לבמה ורקדו לצלילי "An American Trilogy" של אלביס פרסלי. בנאומו, טראמפ הביע את גאוותו לשרת כמפקד העליון בפעם השנייה והודה לחיילים על תמיכתם. הופיעו בנשף להקת הקאנטרי Rascal Flatts והזמר Parker McCollum.
נשף החירות (Liberty Ball):
בנשף זה, שנערך גם הוא במרכז הכנסים וולטר אי. וושינגטון, הופיע הראפר נלי, זוכה פרס גראמי, שביצע את להיטו "Hot In Herre". הנשיא טראמפ נשא דברים קצרים והודה למשתתפים על תמיכתם.
נשף אור הכוכבים (Starlight Ball):
הנשף השלישי התקיים במלון טראמפ אינטרנשיונל בוושינגטון די.סי. הנשיא והגברת הראשונה רקדו לצלילי "My Way" של פרנק סינטרה. הופיעו בנשף להקת Village People עם השיר "Y.M.C.A." והזמרת Carrie Underwood שביצעה את "America the Beautiful".
במהלך הערב, הנשיא טראמפ הודה למשתתפים והדגיש את מחויבותו לשרת את העם האמריקאי.